pythainlp/thaigov-v2-corpus-22032023 huggingface dataset:
วันพุธที่ 5 ตุลาคม 2565
​รองโฆษกรัฐบาลแจง "บิ๊กป้อม" ลาป่วยประชุมครม มีอาการเป็นไข้หวัด แพทย์ให้หยุดพักรักษาตัว
​รองโฆษกรัฐบาลแจง "บิ๊กป้อม" ลาป่วยประชุมครม มีอาการเป็นไข้หวัด แพทย์ให้หยุดพักรักษาตัว
วันที่ 5 ตุลาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี ลาป่วย ไม่ได้เข้าร่วมประชุมครม.ในวันที่ 5 ตุลาคมนี้ เนื่องจากมีไข้ ตั้งแต่เมื่อวันที่ 4 ตุลาคมที่ผ่านมา ทั้งนี้แพทย์ผู้ตรวจอาการ ได้เปิดเผยว่าพลเอกประวิตรมีอาการไข้ต่ำ ปวดศีรษะและมีเสมหะเล็กน้อย และได้ทำการตรวจ ATK ในเบื้องต้น ผลเป็นลบ จึงคาดว่าอาการป่วยนี้เกิดจากการโดนฝนระหว่างการลงพื้นที่ตรวจสถานการณ์อุทกภัยในพื้นที่จ.ชัยนาทและจ.พระนครศรีอยุธยาในช่วงวันที่ผ่านมา แพทย์เห็นควรให้พักรักษาตัวที่บ้านพัก คาดว่าอาการจะดีขึ้นในเร็ววัน
ทั้งนี้"พล.อ.ประวิตร ขอส่งกำลังใจ ไปถึงประชาชนทุกคน ที่กำลังประสบปัญหาจากสถานการณ์น้ำท่วมในหลายพื้นที่ และขอให้ทุกคนดูแลสุขภาพร่างกายให้แข็งแรง" น.ส. ทิพานัน กล่าว
วันจันทร์ที่ 10 ตุลาคม 2565
รมว.พม. ย้ำดูแลครอบครัวเหยื่อกราดยิง ที่ จ.หนองบัวลำภู จนกว่าจะเข้าสู่ภาวะปกติ
รมว.พม. ย้ำดูแลครอบครัวเหยื่อกราดยิง ที่ จ.หนองบัวลำภู จนกว่าจะเข้าสู่ภาวะปกติ
เมื่อวันที่ 7 ตุลาคม 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ลงพื้นที่เพื่อเยี่ยมให้กำลังใจพ่อ แม่ และญาติของเด็กที่บาดเจ็บและรักษาตัวอยู่ที่โรงพยาบาลหนองบัวลำภู ทั้งนี้ ได้สั่งการพัฒนาสังคมและความมั่นคงของมนุษย์จังหวัดหนองบัวลำภู และกรมกิจการเด็กและเยาวชน (ดย.) ติดตามดูแลญาติของเหยื่ออย่างใกล้ชิดและต่อเนื่อง จนกว่าทุกอย่างจะเข้าสู่ภาวะปกติ
นายจุติ กล่าวว่า วันนี้ ตนได้ติดตามคณะนายกรัฐมนตรีมาลงพื้นที่เพื่อเยี่ยมญาติและผู้บาดเจ็บ ซึ่งรัฐบาลจะดูแลผู้บาดเจ็บทุกครอบครัวอย่างเต็มที่ จะมีการช่วยเหลือทั้งเรื่องการเงิน และสำคัญที่สุดคือ หลังจากที่รักษาตัวจนหายดีจากโรงพยาบาลแล้ว หรือทำพิธีทางศาสนาแล้ว กระทรวง พม. ร่วมกับกรมสุขภาพจิต กระทรวงสาธารณสุข จะเข้าไปดูแลอย่างใกล้ชิด หากมีปัญหาเรื่องอาชีพและความมั่นคงในดำรงชีวิตต่อไป เราจะเข้าไปดูแลติดตามอย่างใกล้ชิด รวมทั้งเรื่องทุนการศึกษาด้วย ฉะนั้น เราตั้งใจไว้ว่าโมเดลที่เราเคยใช้ในการดูแลผู้ประสบภัยในจังหวัดนครราชสีมา เราจะนำมาใช้ดูแลผู้บาดเจ็บเป็นระยะเวลา 6 - 8 เดือน หรือจนกว่าคุณหมอจากกรมสุขภาพจิตประเมินได้ว่า ทุกคนเข้มแข็งเพียงพอแล้วที่สามารถดำเนินชีวิตต่อไปได้ ซึ่งเราตั้งใจจะดูแลตรงนี้ และขอเป็นตัวแทนของคนไทยที่ส่งกำลังใจมาให้ ซึ่งเราจะทำให้ดีที่สุด
วันพฤหัสบดีที่ 3 พฤศจิกายน 2565
มอบถ้วย Thailand Cyber Top Talent 2022
มอบถ้วย Thailand Cyber Top Talent 2022
3พฤศจิกายน2565 –ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเป็นประธานในพิธีมอบประกาศนียบัตรให้กับผู้เข้าร่วมอบรมในหลักสูตรโครงการเร่งรัดการพัฒนาบุคลากรด้านความมั่นคงปลอดภัยไซเบอร์(Intensive Cybersecurity Capacity Building Program)ระยะที่๑พร้อมทั้งมอบถ้วยรางวัลให้แก่ผู้ชนะการแข่งขันทักษะทางไซเบอร์Thailand Cyber Top Talent 2022และหน่วยงานที่ให้การสนับสนุนในการศึกษาดูงานณโรงแรมมิราเคิลแกรนด์คอนเวชันหลักสี่กรุงเทพฯ
*************
วันอังคารที่ 30 สิงหาคม 2565
ธพว. จัดเต็มเพื่อ SMEs ไทย ผ่อนหลักเกณฑ์ ‘สินเชื่อ 3D’ หนุนเข้าถึงเงินทุนดอกเบี้ยคงที่ ช่วยลดภาระการเงิน รุกเดินหน้าธุรกิจ
ธพว.จัดเต็มเพื่อ SMEs ไทย ผ่อนหลักเกณฑ์ “สินเชื่อ 3D” วงเงิน 19,000 ลบ. หนุนเข้าถึงแหล่งทุนง่ายขึ้น อัตราดอกเบี้ยเริ่มต้น 4.5% ต่อปี คงที่สูงสุด 2 ปีแรก ผ่อนสบาย ๆ นานสูงสุด 10 ปี
ธพว.จัดเต็มเพื่อ SMEs ไทย ผ่อนหลักเกณฑ์ “สินเชื่อ 3D” วงเงิน 19,000 ลบ. หนุนเข้าถึงแหล่งทุนง่ายขึ้น อัตราดอกเบี้ยเริ่มต้น 4.5% ต่อปี คงที่สูงสุด 2 ปีแรก ผ่อนสบาย ๆ นานสูงสุด 10 ปี ช่วยบริหารต้นทุนธุรกิจ เสริมสภาพคล่อง ลดภาระทางการเงิน คว้าโอกาสเดินหน้าธุรกิจได้เต็มศักยภาพ รองรับการฟื้นตัวของเศรษฐกิจและการท่องเที่ยวช่วงปลายปี 65
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากภาพรวมเศรษฐกิจไทยที่กำลังกลับมาฟื้นตัวต่อเนื่อง ธพว.ในฐานะธนาคารเพื่อพัฒนาเอสเอ็มอีไทย เดินหน้าสนับสนุนผู้ประกอบการเอสเอ็มอี ด้วยการผ่อนปรนหลักเกณฑ์ “สินเชื่อ 3D” วงเงินรวม 19,000 ล้านบาท เช่น รับรีไฟแนนซ์สินเชื่อธุรกิจทุกประเภท สามารถนำเครื่องจักรมาเป็นหลักประกันร่วมได้ ผ่อนปรนเงื่อนไขประวัติการชำระหนี้ เป็นต้น จึงช่วยให้ผู้ประกอบการเอสเอ็มอีเข้าถึงสินเชื่อง่ายขึ้น เพื่อมีเงินทุนนำไปใช้เดินหน้าธุรกิจได้เต็มศักยภาพ
สำหรับ “สินเชื่อ 3D” สนับสนุนผู้ประกอบการเอสเอ็มอีทุกกลุ่มสามารถใช้บริการได้ตามความต้องการของตัวเอง ไม่ว่าจะเป็นการรีไฟแนนซ์จากสถาบันการเงินเดิม เพื่อลดต้นทุนธุรกิจ ลงทุน ขยาย ปรับปรุงและปรับเปลี่ยนกิจการ รวมถึง เป็นเงินทุนหมุนเวียนเสริมสภาพคล่อง วงเงินกู้สูงสุดถึง 50 ล้านบาทต่อราย อัตราดอกเบี้ยเริ่มต้น 4.5% ต่อปี ที่สำคัญคงที่สูงสุด 2 ปีแรก รวมถึง ผ่อนนานสูงสุด 10 ปี จึงช่วยให้ผู้ประกอบการเอสเอ็มอี สามารถวางแผนบริหารจัดการต้นทุนการเงินได้ ทั้งนี้ เปิดรับคำขอสินเชื่อตั้งแต่วันนี้ จนถึงวันที่ 30 ธ.ค.65 หรือกว่าจะเต็มวงเงิน
“ธพว. เข้าใจดี ถึงความต้องการของผู้ประกอบการที่อยากมีเงินทุน เพื่อคว้าโอกาสทางธุรกิจ ภายหลังสถานการณ์โควิด-19 คลี่คลาย รวมถึง ช่วงปลายปีจะมีออเดอร์เข้ามาจำนวนมาก ดังนั้น การผ่อนปรน “สินเชื่อ 3D” จะช่วยให้ผู้ประกอบการเข้าถึงแหล่งทุนง่ายขึ้น รวมถึง ยังเป็นสินเชื่ออัตราดอกเบี้ยต่ำคงที่ในช่วงแรก ทำให้สามารถบริหารจัดการต้นทุนทางการเงินได้เหมาะสม” นางสาวนารถนารี กล่าวเสริม
นอกจากบริการสินเชื่อดังกล่าวแล้ว ธพว. ยังมอบบริการด้าน “การพัฒนา” ด้วย ส่งเสริมผู้ประกอบการยกระดับเพิ่มศักยภาพธุรกิจ ผ่านโครงการ “SME D Coach” ที่พร้อมให้คำปรึกษาธุรกิจ ฟรี ช่วยให้ปรับตัวก้าวทันความเปลี่ยนแปลงของสถานการณ์ได้ทันท่วงที
สำหรับผู้ประกอบการเอสเอ็มอีที่สนใจใช้บริการ“สินเชื่อ 3D” และงานพัฒนาจาก ธพว. สามารถแจ้งความประสงค์ได้ ผ่านออนไลน์ เช่น เว็บไซต์ SME D Bank (https://www.smebank.co.th/), LINE Official Account : SME Development Bank เป็นต้น รวมถึงสาขา ธพว. ทั่วประเทศ สอบถามข้อมูลเพิ่มเติม Call Center 1357
วันอังคารที่ 13 กันยายน 2565
ครม.เห็นชอบ ขยายเวลา ออกเอกสารรับรองบุคคล CI แก่แรงงานเมียนมา ถึง วันที่ 13 กุมภาพันธ์ 2566
ครม.เห็นชอบ ขยายเวลา ออกเอกสารรับรองบุคคล CI แก่แรงงานเมียนมา ถึง วันที่ 13 กุมภาพันธ์ 2566
วันที่ 13 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) มีมติเห็นชอบเรื่องการออกเอกสารรับรองบุคคล (Certificate of Identity: CI) ฝ ให้แก่แรงงานเมียนมา ที่ดำเนินการตามมติคณะรัฐมนตรีเมื่อวันที่ 5 กรกฎาคม 2565เรื่อง การบริหารจัดการการทำงานของคนต่างด้าวสัญชาติกัมพูชา ลาว เมียนมา และเวียดนาม เพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา 2019 โดยให้ทางการเมียนมาดำเนินการเปลี่ยนเอกสารรับรองบุคคลให้แก่แรงงานเมียนมาที่มีเอกสารรับรองบุคคลฉบับเดิม ขยายเวลาดำเนินการได้ไม่เกินวันที่ 13 กุมภาพันธ์ 2566 รวมทั้งกรณีที่ทางการเมียนมาจะเพิ่มการดำเนินการตรวจสอบข้อมูลของแรงงานเมียนมาที่ไม่มีเอกสารประจำตัว เพื่อพิจารณาออกเอกสารรับรองบุคคลให้แก่แรงงานเมียนมาที่ได้รับอนุญาตทำงานเรียบร้อยแล้ว แต่ยังไม่มีเอกสารประจำตัว ก็ให้ขยายถึงวันที่ 13 กุมภาพันธ์ 2566 ด้วย
น.ส.ทิพานัน กล่าวว่า พร้อมกันนี้ยังเห็นชอบสถานที่ออกเอกสารรับรองบุคคล ในพื้นที่ 4 จังหวัด ได้แก่ จังหวัดสมุทรสาคร จังหวัดสมุทรปราการ จังหวัดระนอง และจังหวัดชลบุรี ทั้งนี้ให้กระทรวงแรงงาน โดยกรมการจัดหางาน ร่วมดำเนินการในพื้นที่เดียวกับทางการเมียนมาในพื้นที่ 4 จังหวัดข้างต้น ในการพิจารณาอนุญาตทำงานให้แก่แรงงานเมียนมาที่มาดำเนินการขอมีเอกสารรับรองบุคคล ณ สถานที่ดังกล่าว หากทางการเมียนมาร้องขอสถานที่ออกเอกสารรับรองบุคคลเพิ่มเติม หรือเปลี่ยนแปลงสถานที่การออกเอกสารรับรองบุคคล ให้ทางการเมียนมามีหนังสือร้องขอผ่านช่องทางการทูตและสามารถดำเนินการได้ไปพลางก่อน โดยมีระยะเวลาการดำเนินการไม่เกินวันที่ 13 กุมภาพันธ์ 2566
มติเห็นชอบการออกเอกสารรับรองบุคคลให้แก่แรงงานเมียนมาของวันนี้ เพื่อให้แรงงานเมียนมาที่มีเอกสารรับรองบุคคลฉบับเดิมและที่ไม่มีเอกสารประจำตัว ได้รับสิทธิการอนุญาตให้อยู่ในราชอาณาจักรและการอนุญาตทำงานโดยถูกต้องตามกฎหมาย ได้รับการคุ้มครองและมีสิทธิประโยชน์สวัสดิการคุ้มครองสิทธิที่พึงได้รับ รวมทั้งสามารถเดินทางกลับประเทศต้นทางได้หลังจากที่วาระการจ้างงานสิ้นสุดลงหรือไม่ประสงค์จะทำงานอีกต่อไป ตลอดจนเป็นการลดความสุ่มเสี่ยงที่แรงงานบางส่วนจะเปลี่ยนเป็นแรงงานที่ไม่ถูกต้องหากเอกสารประจำตัวสิ้นสุดอายุลง อันจะทำให้เกิดภาระการติดตามตรวจสอบของเจ้าหน้าที่และงบประมาณที่ต้องใช้
วันอังคารที่ 18 ตุลาคม 2565
รองนายกรัฐมนตรี “อนุทิน” นำคณะแพทย์บินด่วนรับอวัยวะจากโรงพยาบาลอุดรธานี สนับสนุนปฏิบัติการหัวใจติดปีก ครั้งที่ 40
รองนายกรัฐมนตรี “อนุทิน” นำคณะแพทย์บินด่วนรับอวัยวะจากโรงพยาบาลอุดรธานี สนับสนุนปฏิบัติการหัวใจติดปีก ครั้งที่ 40
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อช่วงเช้าของวันนี้ (18 ต.ค. 65) เวลาประมาณ 5.30 น. นายอนุทิน ชาญวีรกูล รองนายกรัฐมนตรีและรมว.สาธารณสุข ได้นำ นพ.พัชร อ่องจริต แพทย์ศัลยกรรมหัวใจและทรวงอก โรงพยาบาลจุฬาลงกรณ์ และทีมแพทย์ เดินทางด้วยเครื่องบินไปยังจังหวัดอุดรธานี เพื่อรับอวัยวะจากผู้เสียชีวิตแต่อวัยวะบางส่วนยังใช้การได้อยู่ เพื่อนำไปมอบแก่ผู้ป่วยที่รอปลูกถ่ายอวัยวะต่อไป
“การไปรับอวัยวะจากผู้บริจาคในพื้นที่ต่างๆ ทั่วประเทศนั้น จะต้องออกเดินทางอย่างเร่งด่วนทันทีที่ได้รับแจ้งจากโรงพยาบาลที่มีผู้บริจาคอวัยวะ ซึ่งวันนี้รองนายกรัฐมนตรีได้รับแจ้งจากโรงพยาบาลในช่วงเช้า จึงได้นำคณะแพทย์บินด่วนทันที เพื่อให้ทันเคสที่อยู่ระหว่างการผ่าตัดและนำมาช่วยเหลือผู้ป่วยได้ทันเวลา” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า นายอนุทิน ได้ขับเครื่องบินส่วนตัวสนับสนุนทีมแพทย์ ในการรับส่งอวัยวะจากพื้นที่ต่างๆ ทั่วประเทศ มาตั้งแต่ปี 2557 โดยมีการเรียกชื่อภารกิจนี้ว่า “ปฏิบัติการหัวใจติดปีก” ซึ่งเป็นภารกิจสนับสนุนกรณีรับ-ส่งเคสเร่งด่วนที่เครื่องบินพาณิชย์ หรือยานพาหนะอื่นๆ ไม่สามารถทำหน้าที่ได้ โดยที่ผ่านมาสามารถส่งต่ออวัยวะแก่ทีมแพทย์และช่วยชีวิตผู้ป่วยได้หลายคน สำหรับภารกิจล่าสุดเป็นภารกิจครั้งที่ 40
.........................
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.อุดรธานี ประจำปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.อุดรธานี ประจำปีการศึกษา 2560-2562
เมื่อวันที่ 20 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏอุดรธานี ประจำปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จำนวนทั้งสิ้น 1,757 คน และรอบสอง เวลา 14.00 น. มีผู้เข้ารับพระราชทานปริญญาบัตร ระดับปริญญาตรี 1,548 คน ระดับปริญญาโท 27 คน และระดับปริญญาเอก 8 คน รวมทั้งสิ้น 1,583 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันศุกร์ที่ 9 กันยายน 2565
ธ.ก.ส. เตือนระวังแก๊งคอลเซ็นเตอร์ ยืนยัน ธ.ก.ส. ไม่มีนโยบายให้คอลเซ็นเตอร์บริการรับฝากสลาก
ธ.ก.ส. เตือนระวังแก๊งคอลเซ็นเตอร์ ฉวยโอกาสในช่วงที่ ธ.ก.ส. เปิดจองสลากฯ โทรขอข้อมูลบัตรประชาชน เลขบัญชี อ้างเป็นบริการช่วยซื้อสลาก ธ.ก.ส. ต่อเนื่อง ยืนยัน ธ.ก.ส. ไม่มีนโยบายให้คอลเซ็นเตอร์บริการรับฝากสลาก
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วง 2 หน่วยละ 100 บาท รวมวงเงิน 22,000 ล้านบาท ลุ้นรางวัลที่ 1 สูงสุด 10 ล้าน และรางวัลอื่น ๆ อีกมากมาย โดย ธ.ก.ส. ให้สิทธิ์กับลูกค้าเก่าที่ถือสลากชุดเกษตรมั่งคั่ง 4 ที่จะครบกำหนด สามารถจองสลากผ่านแอปพลิเคชัน ธ.ก.ส. A-Mobile และ ธ.ก.ส.ทุกสาขาทั่วประเทศ ในช่วงวันที่ 19 - 21 กันยายน 2565 ซึ่งลูกค้าสามารถฝากได้เท่ากับวงเงินเดิม สูงสุดไม่เกิน 5 ล้านบาท ส่วนลูกค้าทั่วไปจะเปิดรับฝาก วันที่ 22 กันยายน 2565 เป็นต้นไป ทั้งนี้ สามารถจองสลากผ่านแอปพลิเคชัน ธ.ก.ส. A-Mobile และ ธ.ก.ส. ทุกสาขาทั่วประเทศ
แต่ปรากฏว่า ในช่วงนี้มีมิจฉาชีพฉวยโอกาสปลอมเป็นบริการ Call Center จาก ธ.ก.ส. โทรไปติดต่อ ขอข้อมูลส่วนตัว ชื่อ ที่อยู่ เบอร์โทรศัพท์ ยอดฝากสลาก ธ.ก.ส. ชุดเกษตรมั่งคั่งที่มีอยู่เดิม โดยอ้างเป็นบริการช่วยอำนวยความสะดวกให้ลูกค้าในการฝากสลากดังกล่าวต่อเนื่อง ซึ่งพฤติกรรมดังกล่าวถือเป็นการหลอกลวง เพราะ Call Center ธ.ก.ส. จะทำหน้าที่เป็นเพียงผู้ให้ข้อมูลข่าวสารด้านการบริการและผลิตภัณฑ์รวมถึงรับเรื่องร้องเรียนต่าง ๆ เท่านั้น ธ.ก.ส. ไม่มีนโยบายให้ Call Center โทรเชิญชวนฝากสลาก หรืออำนวยความสะดวกในการซื้อสลาก ตลอดจนการทำธุรกรรมทางการเงินแทนลูกค้าแต่อย่างใด ดังนั้นจึงขอให้เกษตรกรลูกค้าและประชาชนทั่วไป อย่าหลงเชื่อ หากพบเห็นพฤติกรรมต่าง ๆ น่าสงสัย สามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
วันอังคารที่ 4 ตุลาคม 2565
รัฐบาลคุ้มครองสิทธิสตรี ออกหลักเกณฑ์การยุติการตั้งครรภ์โดยไม่ผิดกฎหมาย
วันจันทร์ที่ 3 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลคุ้มครองสิทธิและสุขภาพสตรี โดยออกประกาศกระทรวงสาธารณสุข เรื่อง
การตรวจและรับคำปรึกษาทางเลือกในการยุติการตั้งครรภ์ กำหนดให้หญิงที่มีอายุครรภ์เกิน 12 สัปดาห์
แต่ไม่เกิน 20 สัปดาห์
สามารถแจ้งความประสงค์ต่อหน่วยบริการปรึกษาทางเลือกตามประกาศของกรมอนามัย
และเข้ารับคำปรึกษาจากผู้ประกอบวิชาชีพเวชกรรมและผู้ประกอบวิชาชีพอื่นตามประกาศกระทรวงสาธารณสุ
ข เพื่อยุติการตั้งครรภ์ได้โดยไม่ผิดกฎหมาย ผู้ให้คำปรึกษาต้องรับฟังด้วยความใส่ใจ เป็นมิตร
ไม่ตีตราหรือตัดสิน ให้ข้อมูลทางการแพทย์และการยุติการตั้งครรภ์แบบองค์รวม ไม่โน้มน้าว ไม่บังคับ
และรักษาความลับ ทั้งนี้ ได้เผยแพร่ประกาศในราชกิจจานุเบกษาแล้วเมื่อวันที่ 26ก.ย.65
จะมีผลบังคับใช้เมื่อพ้น 30 วันนับแต่วันประกาศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 14 กันยายน 2565
กิจกรรมปลูกต้นไม้ตามแนวรถไฟสายสีแดงภายใต้โครงการ “เอสซีจี ปลูกแสนต้นให้คน กทม.”
กิจกรรมปลูกต้นไม้ตามแนวรถไฟสายสีแดงภายใต้โครงการ “เอสซีจี ปลูกแสนต้นให้คน กทม.”
วันนี้ (14 กันยายน 2565) เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม พร้อมด้วยข้าราชการและเจ้าหน้าที่กระทรวงอุตสาหกรรม ร่วมกิจกรรมปลูกต้นไม้ตามแนวเส้นทางรถไฟสายสีแดง ซึ่งกระทรวงอุตสาหกรรมและเอสซีจี ร่วมดำเนินการภายใต้โครงการ “เอสซีจี ปลูกแสนต้นให้คน กทม.” ณ สถานีกลางบางซื่อ
วันพฤหัสบดีที่ 13 ตุลาคม 2565
​ก.อุตฯ ร่วมพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
​ก.อุตฯ ร่วมพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
วันนี้ (13 ตุลาคม 2565) เวลา 13.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าไตรประกอบพิธีทอดผ้าป่า เพื่อน้อมเกล้าน้อมกระหม่อมถวายพระราชกุศล แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสำหรับพระสงฆ์ไทย โดยมีพลเอกสุรยุทธ์ จุลานนท์ ประธานองคมนตรี เป็นประธานในพิธี โอกาสนี้นายวีระกิตติ์ รันทกิจธนวัชญ์ ผู้ตรวจราชการกระทรวงอุตสาหกรรม ได้เข้าร่วมพิธีทอดผ้าป่าฯ ณ วัดบวรนิเวศวิหาร ในครั้งนี้ด้วย
วันอังคารที่ 27 กันยายน 2565
ครม.อนุมัติ 3.85 พันล้าน พัฒนาสถานีศิริราชเป็นอาคารรักษาพยาบาลและสถานีรถไฟฟ้าแห่งแรกของประเทศ เชื่อมรถไฟสายสีแดงอ่อน-รถไฟฟ้าสายสีส้ม
ครม.อนุมัติ 3.85 พันล้าน พัฒนาสถานีศิริราชเป็นอาคารรักษาพยาบาลและสถานีรถไฟฟ้าแห่งแรกของประเทศ เชื่อมรถไฟสายสีแดงอ่อน-รถไฟฟ้าสายสีส้ม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 กันยายน 2565 ว่า ครม.อนุมัติการดำเนินโครงการอาคารรักษาพยาบาลและสถานีศิริราช คณะแพทยศาสตร์ศิริราชพยาบาล มหาวิทยาลัยมหิดล งบประมาณรวมทั้งสิ้น 3,851.27 ล้านบาท แบ่งเป็นงบลงทุนค่าก่อสร้าง 2,338.27 ล้านบาท ครุภัณฑ์การแพทย์ 1,400 ล้านบาท และงบบุคลากร (หมวดเงินเดือน) 113.01 ล้านบาท โดยขออนุมัติงบประมาณตั้งแต่ปีงบประมาณ 2566 - 2569 จำนวน 2,552.50 ล้านบาท และเงินสมทบจากเงินนอกงบประมาณ จำนวน 1,298.77 ล้านบาท ในลักษณะเป็นเงินอุดหนุน
โครงการนี้เกิดขึ้นโดยคณะแพทยศาสตร์ศิริราชพยาบาล การรถไฟแห่งประเทศไทย (รฟท.) และการรถไฟฟ้าขนส่งมวลชนแห่งประเทศไทย (รฟม.) ได้ร่วมลงนามบันทึกความเข้าใจว่าด้วยความร่วมมือเพื่อดำเนินโครงการก่อสร้างอาคารรักษาพยาบาลและสถานีศิริราช เพื่อให้เป็นสถานีขนส่งมวลชนเพื่อสุขภาพและสาธารณสุขแห่งแรกของประเทศไทย โดยพัฒนาจุดเชื่อมโยงการเดินทางโดยรถไฟฟ้าบริเวณโรงพยาบาลศิริราช จำนวน 2 สถานี คือ สถานีศิริราช รถไฟฟ้าสายสีส้มของ รฟม. และสถานีธนบุรี - ศิริราช รถไฟฟ้าสายสีแดงอ่อนของ รฟท. และเพิ่มประโยชน์การใช้งานนอกเหนือจากสถานีรถไฟฟ้าด้วยการบริการรักษาพยาบาล เช่น งานบริการผู้ป่วยนอก งานบริการผู้ป่วยใน งานบริการตรวจผู้ป่วยที่ไม่จำเป็นต้องพักค้าง เป็นต้น เพื่ออำนวยความสะดวกให้ผู้ป่วยสามารถเข้าถึงการรักษาพยาบาลได้อย่างรวดเร็ว ลดระยะเวลาการเดินทางและลดความแออัดของผู้ป่วยภายในโรงพยาบาลศิริราชด้วยการเป็น One Stop Service และ Best Integrated Care
นางสาวรัชดา กล่าวว่า โครงการนี้ตั้งอยู่บนพื้นที่ รฟท. ซึ่งต่อเนื่องกับคณะแพทยศาสตร์ศิริราชพยาบาล มหาวิทยาลัยมหิดล บริเวณสถานีรถไฟธนบุรี - ศิริราช ช่วงเชื่อมต่อสถานีรถไฟฟ้าสายสีแดงอ่อน เลียบคลองบางกอกน้อย โดยเป็นการเช่าที่ดินของ รฟท. บนพื้นที่ 4.67 ไร่ (7,456 ตารางเมตร) ระยะเวลาเช่า 30 ปี สำหรับลักษณะของโครงการ เป็นการก่อสร้างอาคารสูง 15 ชั้น ชั้นใต้ดิน 3 ชั้น รวมความสูงของอาคารเท่ากับ 81 เมตร มีพื้นที่ใช้สอยประมาณ 51,853 ตารางเมตร แบ่งเป็น 1.พื้นที่โรงพยาบาล 47,537 ตารางเมตร 2.พื้นที่รถไฟสายสีแดงอ่อน 3,410 ตารางเมตร และ 3.พื้นที่รถไฟฟ้าสายสีส้ม 906 ตารางเมตร พร้อมพื้นที่จอดรถ 79 คัน ใช้ระยะเวลาก่อสร้าง 32 เดือน รวมระยะเวลาดำเนินโครงการ 4 ปี
“ปัจจุบันโรงพยาบาลศิริราช เป็นโรงพยาบาลขนาด 2,100 เตียง ให้บริการผู้ป่วยนอกเฉลี่ยประมาณ 3 ล้านคนต่อปี และบริการผู้ป่วยในเฉลี่ยประมาณ 8.3 หมื่นคนต่อปี ซึ่งการดำเนินการโครงการอาคารรักษาพยาบาลและสถานีศิริราชนี้ จะช่วยอำนวยความสะดวกให้กับประชาชนในการเข้าถึงการรักษาพยาบาลได้อย่างรวดเร็วและลดความแออัดในโรงพยาบาลศิริราช อีกทั้ง เป็นการยกระดับการให้บริการด้านสาธารณสุขไทย ในรูปแบบสถานีขนส่งมวลชนเพื่อสุขภาพและสาธารณสุขแห่งแรกของประเทศด้วย” นางสาวรัชดากล่าว
วันพฤหัสบดีที่ 1 กันยายน 2565
รมว.กลาโหม พลเอก ประยุทธ์ฯ กำหนดตรวจเยี่ยมให้กำลังใจกำลังพลกองทัพ
หนุนเสริมรับมือน้ำท่วมอยุธยา
วันนี้ (วันที่ 1 กันยายน 2565) พลเอก คงชีพ ตันตระวาณิชย์ โฆษกกระทรวงกลาโหม เปิดเผยว่า ในวันพรุ่งนี้ (วันที่ 2 กันยายน 2565) เวลา 09.00 น. พลเอก ประยุทธ์ จันทร์โอชา รัฐมนตรีว่าการกระทรวงกลาโหม มีกำหนดลงพื้นที่ รับทราบสถานการณ์น้ำและตรวจเยี่ยมการปฎิบัติหน้าที่ของกำลังพลกองทัพ ในการสนับสนุนช่วยเหลือป้องกันและรับมือสถานการณ์น้ำในพื้นที่จังหวัดพระนครศรีอยุธยา โดยกำหนดลงพื้นที่ 3 จุด คือ วัดกษัตราธิราชวรวิหาร พระเจดีย์พระศรีสุริโยทัย และบริเวณพระตำหนักสิริยาลัย
วันอังคารที่ 30 สิงหาคม 2565
ปลัดกอบชัยฯ เปิดการสัมมนาสรุปผลการดำเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน ประจำปีงบประมาณ 2565
ปลัดกอบชัยฯ เปิดการสัมมนาสรุปผลการดำเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน ประจำปีงบประมาณ 2565
วันนี้ (30 สิงหาคม 2565) เวลา 9.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาสรุปผลการดำเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community : OPOAI-C) ประจำปีงบประมาณ 2565 โดยมี นางวรวรรณ ชิตอรุณ รองปลัดกระทรวงอุตสาหกรรม นายวีระกิตติ์ รันทกิจธนวัชร นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม และอุตสาหกรรมจังหวัดทั่วประเทศ ร่วมเปิดงาน ณ โรงแรมเซ็นจูรี่ พาร์ค กรุงเทพฯ และผ่านทางระบบออนไลน์ (ZOOM)
โดยการสัมมนาดังกล่าวจัดขึ้นเพื่อสรุปผลการดำเนินงานการติดตามประเมินผลแปรรูปสินค้าเกษตรอุตสาหกรรม 1 จังหวัด 1 ชุมชน การถอดบทเรียนโครงการฯ การวางแนวทางทดสอบผู้บริโภคสำหรับวิสาหกิจชุมชน การประเมินต้นทุนและความคุ้มค่าของบรรจุภัณฑ์สำหรับวิสาหกิจชุมชน และการชี้แจงแนวทางการดำเนินงานโครงการฯ ประจำปีงบประมาณ 2566
วันอังคารที่ 6 กันยายน 2565
The cabinet met on August 30, 2022
The cabinet met on August 30, 2022. Some of the resolutions are as follows:
The cabinet met on August 30, 2022. Some of the resolutions are as follows:
Title: Draft Ministerial Regulation on Thai Industrial Standard for high pressure cleaners and steam cleaners with main powered motors (220 volts), B.E. …
The cabinet approved in principle the draft Ministerial Regulation on Thai Industrial Standard for high pressure cleaners and steam cleaners with main powered motors (220 volts), B.E. …, as proposed by Ministry of Industry.
Gist
The draft Ministerial Regulation on Thai Industrial Standard for high pressure cleaners and steam cleaners with main powered motors (220 volts), B.E. …, prescribes Thai Industrial Standard for high pressure cleaners and steam cleaners with main powered motors (220 volts) under TIS 60335-2-79- 2563. The draft Ministerial Regulation shall take effect after 60 days of being announced in the Royal Gazette.
Title: Request for FY 2022 budget allocation (Government’s contingency fund for emergency) to local administrations for construction/improvement/restoration of roads and for development of reservoirs that were damaged by natural disasters
The cabinet approved FY2022 budget allocation (Government’s contingency fund for emergency) to local administrations for construction/improvement/restoration of roads and for development of reservoirs that were damaged by natural disasters. The approved budget framework is 5,282,570,100 Baht. This is a sproposed by Ministry of Interior.
Gist
The approved budget of 5,282,570,100 Baht will be spent for the implementation of 2,086 projects in 69 provinces to construct/improve/restore roads and reservoirs that were damaged by natural disasters. The budget will be allocated to local administrations as follows:
No.
Budget recipient agencies
No. of province
No. of projects
Budget
(Baht)
วันพฤหัสบดีที่ 13 ตุลาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีทำบุญตักบาตรถวายพระราชกุศล
เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิต
​นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีทำบุญตักบาตรถวายพระราชกุศลเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน นายสรพงศ์ ไพฑูรย์พงษ์ รองปลัดกระทรวงคมนาคม ผู้บริหารกระทรวงคมนาคม และหัวหน้าหน่วยงานในสังกัดเข้าร่วมพิธี ในวันพฤหัสบดีที่ 13 ตุลาคม 2565 ณ บริเวณห้องโถงอาคาร 1 กระทรวงคมนาคม
​​นายศักดิ์สยาม ชิดชอบ กล่าวว่า เพื่อเป็นการน้อมรำลึกในพระมหากรุณาธิคุณและพระเมตตาที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงทุ่มเทกำลังพระวรกายและกำลังพระปัญญา ปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดำริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียง เพื่อเป็นแนวทางให้อาณาประชาราษฎร์ได้ดำเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ที่ได้น้อมนำแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ
​​กระทรวงคมนาคมจึงได้จัดพิธีทำบุญตักบาตรถวายพระราชกุศล ในวันที่ 13 ตุลาคม 2565 พร้อมทั้งจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคาร 1 กระทรวงคมนาคม และเผยแพร่คำกล่าวน้อมรำลึกในพระมหากรุณาธิคุณฯ ผ่านทางเว็บไซต์ และช่องทางสื่อออนไลน์ของกระทรวง ตลอดเดือนตุลาคม 2565 เพื่อให้ผู้บริหาร ข้าราชการ เจ้าหน้าที่ของกระทรวงคมนาคม และประชาชนที่มาติดต่อราชการได้ร่วมน้อมรำลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
วันอาทิตย์ที่ 18 กันยายน 2565
รัฐบาลชื่นชม ศิลปินไทยคนแรก “ฝน วีระสุนทร” ได้เป็นผู้กำกับร่วมในภาพยนตร์แอนิเมชันชื่อดัง “Wish”  สร้างชื่อเสียงให้ประเทศไทยในวงการภาพยนตร์ระดับโลก
รัฐบาลชื่นชม ศิลปินไทยคนแรก “ฝน วีระสุนทร” ได้เป็นผู้กำกับร่วมในภาพยนตร์แอนิเมชันชื่อดัง “Wish”  สร้างชื่อเสียงให้ประเทศไทยในวงการภาพยนตร์ระดับโลก
วันที่​ 18​ กันยายน​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า รัฐบาลชื่นชมและแสดงความยินดีกับ “ฝน วีระสุนทร” ในฐานะศิลปินชาวไทยคนแรกที่ได้เป็นผู้กำกับร่วมในภาพยนตร์แอนิเมชันเรื่อง “Wish” หรือในชื่อไทยว่า “พรมหัศจรรย์” ของ Walt Disney Animation Studios สตูดิโอชื่อดังแห่งฮอลลีวูด ถือเป็นผู้ที่ร่วมสร้างชื่อเสียงให้แก่ประเทศไทยในวงการภาพยนตร์ระดับโลก โฆษกประจำสำนักนายกรัฐมนตรี กล่าวเพิ่มเติมว่า เมื่อวันที่ 9 กันยายน 2565 ที่ผ่านมา ในงาน D23 Expo 2022 ดิสนีย์ได้ประกาศโปรเจ็กต์ เรื่อง “Wish” ในโอกาสฉลองครบรอบ 100 ปีของสตูดิโอ และมีชื่อชาวไทย “ฝน วีระสุนทร” เป็นผู้กำกับร่วมภาพยนตร์แอนิเมชันของดิสนีย์เป็นครั้งแรก ร่วมกับ คริส บัค (Chris Buck) ผู้กำกับชื่อดังชาวอเมริกัน โดยภาพยนตร์แอนิเมชัน Wish มีกำหนดเข้าฉายในโรงภาพยนตร์ช่วงเดือนพฤศจิกายน 2566 นอกจากนี้ เมื่อวันที่ 13 กันยายน 2565 ทางเพจเฟซบุ๊กของสถานเอกอัครราชทูตสหรัฐอเมริกาประจำประเทศไทย (U.S. Embassy Bangkok) ได้โพสข้อความแสดงความยินดีในโอกาสดังกล่าว โดยระบุว่า ฝน วีระสุนทร เป็นศิลปินชาวไทยคนแรกที่จะเป็นผู้กำกับร่วมในภาพยนตร์แอนิเมชันของดิสนีย์ พร้อมทั้งได้ชื่นชมในความสามารถอันโดดเด่น ทั้งนี้ “ฝน วีระสุนทร” มีผลงานโดดเด่นมากมายในฐานะ Story Artist ให้กับแอนิเมชันของดิสนีย์หลายเรื่อง ได้แก่ Zootopia (2016), Ralph Breaks the Internet (2018), Frozen (2013), และ Moana (2016) รวมทั้งทำหน้าที่หัวหน้าฝ่ายเรื่องราวและทีมนักวาดเรื่องราว (Head of Story) ใน Raya and the Last Dragon (2021) “รัฐบาลชื่นชมในศักยภาพของศิลปินไทย ที่มีความสามารถไม่แพ้ชาติใดในโลก สร้างความภาคภูมิใจให้กับชาวไทยทั้งประเทศ รวมทั้งสร้างชื่อเสียงให้กับประเทศไทยในวงการภาพยนตร์ระดับโลก ทั้งนี้ รัฐบาลพร้อมสนับสนุนและผลักดันชาวไทยให้มีโอกาสไปร่วมสร้างผลงานและชื่อเสียงในระดับโลกมากขึ้น” นายอนุชาฯ กล่าว
วันอังคารที่ 20 กันยายน 2565
ครม.เห็นชอบธุรกิจ “ทรัสตี”และ “คราวด์ฟันดิง” อยู่ภายใต้กฎหมาย ปปง. ป้องกันการนำเงินจากการกระทำความผิดมาลงทุน
ครม.เห็นชอบธุรกิจ “ทรัสตี”และ “คราวด์ฟันดิง” อยู่ภายใต้กฎหมาย ปปง. ป้องกันการนำเงินจากการกระทำความผิดมาลงทุน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 กันยายน 2565 ว่า ครม.เห็นชอบหลักการร่างกฎกระทรวง (ฉบับที่ ..) พ.ศ. .... ออกตามความในพระราชบัญญัติป้องกันและปราบปรามการฟอกเงิน พ.ศ.2542 ตามที่สำนักงานป้องกันและปราบปรามการฟอกเงิน (สำนักงาน ปปง.) เสนอ ร่างกฎกระทรวงนี้ฉบับ มีสาระสำคัญเป็นการกำหนดให้ “ผู้ประกอบธุรกิจทรัสตี” ตามกฎหมายว่าด้วยทรัสต์เพื่อธุรกรรมในตลาดทุน และ “ผู้ประกอบธุรกิจให้บริการระบบคราวด์ฟันดิง” ตามประกาศคณะกรรมการกำกับตลาดทุนที่ออกตามกฎหมายว่าด้วยหลักทรัพย์และตลาดหลักทรัพย์ เป็น “สถาบันการเงิน” ตามกฎหมายว่าด้วยการป้องกันและปราบปรามการฟอกเงิน เพื่อให้การกำกับดูแลผู้ประกอบธุรกิจดังกล่าวต้องปฏิบัติต่อผู้ลงทุนอย่างเป็นธรรม และป้องกันการนำเงินที่ได้จากการกระทำความผิดมาลงทุน เนื่องจากปัจจุบันการลงทุนผ่านกองทรัสต์และผ่านระบบคราวด์ฟันดิง ได้รับความสนใจจากนักลงทุนเพิ่มขึ้น ทำให้มีโอกาสที่นักลงทุนจะอาศัยช่องว่างของการตรวจสอบ นำเงินที่ได้จากการกระทำความผิดเข้าซื้อหน่วยลงทุนเพื่อฟอกเงิน โดยที่บริษัทตัวกลางไม่ได้รายงานความผิดปกติของธุรกรรมที่มีเหตุอันควรสงสัยให้สำนักงาน ปปง. ทราบ
ดังนั้น เมื่อผู้ประกอบธุรกิจทรัสตีและผู้ประกอบธุรกิจให้บริการระบบคราวด์ฟันดิง เป็นสถาบันการเงินตามกฎหมายว่าด้วยการป้องกันและปราบปรามการฟอกเงินแล้ว ผู้ประกอบการดังกล่าวจะต้องมีหน้าที่ปฏิบัติตามบทบัญญัติของกฎหมาย อาทิ 1)การรายงานการทำธุรกรรม 2)การจัดให้ลูกค้าต้องแสดงตน 3)การกำหนดนโยบาย การรับลูกค้า การบริหารความเสี่ยงที่อาจเกี่ยวกับการฟอกเงินหรือการตรวจสอบ เพื่อให้ทราบข้อเท็จจริงเกี่ยวกับลูกค้า เป็นต้น
นางสาวรัชดา กล่าวด้วยว่า ครม.ได้เน้นย้ำให้การดำเนินการดังกล่าวต้องมีขั้นตอนที่ง่ายต่อการปฏิบัติ ไม่เป็นภาระมากเกินไป และต้องไม่เป็นอุปสรรคต่อการเข้าถึงแหล่งเงินทุนของผู้ประกอบการ MSME พร้อมทั้งให้ สำนักงาน ปปง. พิจารณาข้อสังเกตของสำนักงานคณะกรรมการกฤษฎีกา และรับความเห็นของสำนักงานสภาพัฒนาการเศรษฐกิจและสังคมแห่งชาติ และสำนักงานส่งเสริมวิสาหกิจขนาดกลางและขนาดย่อม ไปประกอบการพิจารณาด้วย แล้วดำเนินการต่อไปได้
วันศุกร์ที่ 2 กันยายน 2565
ปล.กห. เปิดงานสัมมนานานาชาติพิเศษ ในนิทรรศการอุปกรณ์ป้องกันประเทศ (Defense & Security 2022)
บ่ายวันนี้ (31 ส.ค. 65 เวลา 13.30) พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีเปิดสัมมนานานาชาติพิเศษ ทิศทางและแนวทางขับเคลื่อนการส่งเสริมอุตสาหกรรมป้องกันประเทศของไทยในอนาคต ณ ห้องจูปิเตอร์ 12-13 ชั้น 1 อาคารชาเลนเจอร์ เมืองทองธานี
สำหรับการจัดการสัมมนานานาชาติพิเศษ ฯ ถือว่าเป็นกิจกรรมหนึ่งสำหรับการจัดงาน Defense & Security 2022 ที่มีความสำคัญ โดยมีการกำหนดหัวข้อการจัดการสัมมนาฯ ที่มีความน่าสนใจ และสอดคล้องกับสถานการณ์ปัจจุบัน โดยได้รับเกียรติจากวิทยากรผู้มีความรู้ ความสามารถ จากทั้งหน่วยงานภาครัฐ และเอกชน มาเป็นผู้บรรยาย และร่วมเสวนา ใน 2 หัวข้อ ประกอบด้วย วันที่ 31 ส.ค. 65 หัวข้อ “ทิศทางและแนวทางขับเคลื่อนการส่งเสริมอุตสาหกรรมป้องกันประเทศของไทยในอนาคต” และวันที่ 1 ก.ย. 65 หัวข้อ “การพัฒนาอุตสาหกรรมการซ่อมบำรุงของประเทศไทยให้เป็นศูนย์กลางอุตสาหกรรมการซ่อมบำรุงแห่งอาเซียน” โดยมุ่งหวังว่าจะทำให้ผู้เข้าร่วมการสัมมนาฯ ได้รับทราบข้อมูลที่เป็นประโยชน์เกี่ยวกับการดำเนินกิจการด้านอุตสาหกรรมป้องกันประเทศ เพื่อนำไปพัฒนาต่อยอดในภาพรวมของประเทศให้มีความมั่นคงต่อไป
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันจันทร์ที่ 31 ตุลาคม 2565
เห็นชอบร่างแผนพัฒนารัฐวิสาหกิจ พ.ศ.2566-2570
วันอาทิตย์ที่ 30 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มศักยภาพรัฐวิสาหกิจไทยเพื่อพัฒนาเศรษฐกิจอย่างยั่งยืนโดยเห็นชอบร่างแผนพัฒนารัฐวิสาหกิจ พ.ศ.2566-2570
ซึ่งกำหนดให้สอดคล้องกับยุทธศาสตร์ชาติและมีกลไกในการขับเคลื่อนแผน ได้แก่ กลไกการดำเนินงาน
กลไกบูรณาการ และกลไกในการติดตามการดำเนินงานและการประเมินผล เพื่อให้สำเร็จได้ตามเป้าหมาย
ทั้งนี้ ภายใต้ร่างแผนพัฒนารัฐวิสาหกิจฯ มีโครงการและแผนงานลงทุนไม่น้อยกว่า 184 โครงการ
ครอบคลุมโครงสร้างพื้นฐาน เช่น การขยายเส้นทางคมนาคมเพื่อเชื่อมต่อระหว่างเมืองและในเมือง
การพัฒนาท่าอากาศยาน ระบบเชื่อมโยงข้อมูลด้านการขนส่งทางน้ำการขยายระบบส่งไฟฟ้าให้ครอบคลุมพื้นที่ห่างไกล
การพัฒนาโครงข่ายไฟฟ้าอัจฉริยะและโรงงานไฟฟ้าพลังงานแสงอาทิตย์
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 12 ตุลาคม 2565
กรมทางหลวง เตรียมความพร้อมอำนวยความสะดวกและความปลอดภัย รองรับการเดินทางของผู้ใช้เส้นทาง บนเครือข่ายทางหลวง
ในช่วงวันหยุดยาว 13 - 16 ตุลาคม 2565
นายมนตรี เดชาสกุลสม รองอธิบดีกรมทางหลวง กระทรวงคมนาคม เปิดเผยว่า เนื่องในวันหยุดราชการต่อเนื่อง ระหว่างวันที่ 13 - 16 ตุลาคม 2565 ซึ่งคาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก
กรมทางหลวง (ทล.) จึงได้ดำเนินการตามมาตรการอำนวยความสะดวกและความปลอดภัยตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการบูรณาการเพื่อเตรียมความพร้อมรองรับการเดินทางของผู้ใช้เส้นทางบนเครือข่ายทางหลวง โดย ทล. ได้สั่งการให้ทุกหน่วยงานในสังกัดประกอบด้วย สำนักงานทางหลวง แขวงทางหลวง และแขวงทางหลวงพิเศษระหว่างเมือง จัดเตรียมเจ้าหน้าที่และอุปกรณ์อำนวยความปลอดภัย รถตรวจการณ์ (Mobile VMS) ให้มีความพร้อมในการออกปฏิบัติงานเมื่อเกิดอุบัติเหตุหรือจราจรติดขัดสะสมบนเส้นทาง พร้อมบูรณาการร่วมกับตำรวจทางหลวง ตำรวจท้องที่ ในการบริหารสัญญาณไฟจราจร หากพบว่ามีปริมาณจราจรหนาแน่นจะจัดช่องทางพิเศษ (Reversible Lane) เพิ่มอีกด้วย สำหรับโครงการที่อยู่ระหว่างการก่อสร้างจะทำการคืนพื้นผิวจราจรให้มีช่องจราจรเท่าเดิม เพื่อให้มีผลกระทบต่อการเดินทางน้อยที่สุด พร้อมตรวจสอบป้ายระหว่างงานก่อสร้าง ไฟฟ้าแสงสว่าง อุปกรณ์อำนวยความปลอดภัยต่าง ๆ ให้เป็นไปตามมาตรฐานงานก่อสร้าง รวมถึงจัดเตรียมห้องน้ำบริเวณสำนักงานหมวดทางหลวงทั่วประเทศเพื่อให้บริการประชาชนที่จะมาจอดพักรถหรือเข้าห้องน้ำ นอกจากนี้ ทล. ยังได้สั่งการให้บริหารจัดการช่องทางบริเวณหน้าด่านเก็บเงินบนทางหลวงพิเศษหมายเลข 7 และทางหลวงพิเศษหมายเลข 9 เพื่ออำนวยความสะดวกและหลีกเลี่ยงปัญหาการจราจรติดขัดบริเวณหน้าด่าน
ทั้งนี้ ประชาชนสามารถสอบถามข้อมูลเส้นทาง สภาพการจราจร แจ้งเหตุด่วนเหตุร้าย หรือขอความช่วยเหลือได้ที่ สายด่วนกรมทางหลวง 1586 (โทรฟรี 24 ชั่วโมง) สายด่วนมอเตอร์เวย์ 1586 กด 7 และตำรวจทางหลวง 1193
วันศุกร์ที่ 2 กันยายน 2565
ชี้แจง! “เบี้ยยังชีพผู้สูงอายุ” ยึดเกณฑ์เดิม ผู้รับบำนาญไม่มีสิทธิ พร้อมปรับปรุงนโยบาย - กฎระเบียบให้มีความชัดเจน
.....
จากข้อมูลเท็จที่มีการส่งต่อในสื่อสังคมออนไลน์ เรื่องปรับหลักเกณฑ์การจ่ายเบี้ยยังชีพผู้สูงอายุให้กลุ่มผู้ได้รับบำนาญ เบี้ยหวัด บำนาญพิเศษหรือเงินอื่นใดในลักษณะเดียวกันจากรัฐ ให้สามารถรับเบี้ยยังชีพผู้สูงอายุได้อีกทางหนึ่งด้วยนั้น
.
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี ชี้แจงว่า “ข้อมูลดังกล่าวไม่เป็นความจริง” ปัจจุบันยังยึดหลักเกณฑ์ตามระเบียบคณะกรรมการผู้สูงอายุ (กผส.) และระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่เพิ่มเติม พ.ศ. 2561 ที่กำหนด “ไม่ให้มีการจ่ายเบี้ยยังชีพซ้ำซ้อนกับประโยชน์อื่น”
.
สำหรับกรณีผู้สูงอายุที่รับบำนาญหรือเงินอื่นในลักษณะเดียวกัน เช่น รับบำนาญต่อจากบุตรที่เสียชีวิตแล้ว พร้อมกับรับเบี้ยยังชีพผู้สูงอายุด้วย จนกระทั่ง อปท. ได้ดำเนินการฟ้องร้องเรียกเบี้ยยังชีพคืน เนื่องจากไม่เป็นไปตามหลักเกณฑ์ตามกฎหมายนั้น
.
รัฐบาลไม่ได้นิ่งนอนใจต่อปัญหาดังกล่าว เพื่อเป็นการบรรเทาผลกระทบต่อผู้สูงอายุ ในคราวประชุม ครม. (23 ส.ค. 65) ได้มีมติให้คืนเบี้ยยังชีพให้กับผู้สูงอายุที่รับประโยชน์ซ้ำซ้อน ที่ได้นำเงินมาคืนทางราชการแล้ว จำนวน 28,345 ราย รวมเป็นเงินทั้งสิ้น 245.24 ล้านบาท และให้ อปท. ดำเนินการถอนฟ้องหรือระงับการบังคับคดีให้แล้วเสร็จภายในระยะเวลา 1 เดือน นับแต่วันที่ ครม. มีมติ
.
นอกจากนี้ กระทรวงการพัฒนาสังคมและความมั่นคงของมนุษย์ กำลังนำเสนอแนวทางเพื่อกำหนดนโยบายเบี้ยยังชีพผู้สูงอายุต่อคณะกรรมการผู้สูงอายุ (กผส.) ให้มีความชัดเจนยิ่งขึ้น เมื่อระเบียบใหม่ของ กผส. เสร็จเรียบร้อยแล้ว กระทรวงมหาดไทยจะนำไปปรับปรุงระเบียบให้สอดคล้องกัน จากนั้นจะประกาศให้ประชาชนทราบต่อไป
.
ดังนั้น ในระหว่างที่ระเบียบการจ่ายเบี้ยยังชีพยังอยู่ระหว่างการปรับปรุง การจ่ายเบี้ยยังชีพผู้สูงอายุ ณ ปัจจุบัน ยังคงยึดหลักเกณฑ์เดิม
.
อ่านเพิ่มเติม คลิกhttps://www.thaigov.go.th/news/contents/details/58726
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 6 ตุลาคม 2565
PM thanks concerned sectors for making Chiang Mai “2022 World Festival and Event City”
PM thanks concerned sectors for making Chiang Mai “2022 World Festival and Event City”
September 4, 2022, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha was pleased with Chiang Mai being selected as “World Festival and Event City” for the year 2022 by International Festivals & Events Association (IFEA). The province has been nominated by Thailand Convention and Exhibition Bureau (TCEB) and “Visit Lanna” Group. He also thanked all concerned sectors for making this happen.
According to the Deputy Government Spokesperson, the Government has a policy to support integrative effort and collaboration between concerned ministries, TCEB, and the private and people sectors to promote Thailand’s soft power, e.g., world renowned festivals, food, culture, beautiful nature, and wellness. IFEA has chosen Chiang Mai as one of the five World Festival and Event Cities for 2022 for its notable festivals, and close collaborations between local stakeholders, which deserves to be a role model in utilizing festivals and events for economic development. The city was also praised for effective COVID-19 situation administration. Other than Chiang Mai, the other 4 cities selected as World Festival and Event Cities for 2022 are Jinju-South Korea,McAllen- USA, Penghu County- Taiwan, and Philadelphia- USA.
To connect with Lanna culture, the Government has set up the “Northern Economic Corridor (NEC) - Creative LANNA”, covering Chiang Mai, Chiang Rai, Lamphun, and Lampang, to promote sustainable and creative economic bases. The NEC- Creative Lanna will take forward Lanna culture and local wisdoms to add value to local products, services, and tourism activities in accordance with the concept of creative economy. The Northern provinces will also be able to connect with the neighboring countries, especially Lao PDR, and southern China through a number of transport infrastructure network, be it, double-track train, high-speed train, and Mekong waterway toward China’s Yunnan, which further enhances trade and investment, and tourism opportunity.
The Deputy Government Spokesperson added that the Prime Minister handed down a policy on promoting collaboration between all concerned sectors and local entities in driving forward national development in all dimensions. The award “World Festival and Event City” is a good example of Chiang Mai’s strong collaboration between the public, private, and people sectors. In the next phase, the Government has planned to expand economic corridors in other regions throughout the country in a bid to build upon local identities, and promote soft power among the international communities for sustainable increase of revenues, and promotion of the country’s good image.
วันจันทร์ที่ 19 กันยายน 2565
มท. สั่งการหน่วยงานที่เกี่ยวข้อง เร่งตรวจสอบ "เสาไฟฟ้า" ป้องกันชีวิต ปชช. จากกระแสไฟฟ้ารั่ว
.....
ก.มหาดไทย สั่งการให้จังหวัด กทม. และ อปท. ทั่วประเทศ ประสานการไฟฟ้าส่วนภูมิภาค และการไฟฟ้านครหลวง เร่งตรวจสอบจุดเสี่ยงอันตรายจากกระแสไฟฟ้ารั่วจากเสาไฟฟ้าในพื้นที่น้ำท่วม
.
หากตรวจสอบแล้วพบว่าเสาไฟฟ้ามีกระแสไฟฟ้ารั่วไหล หรือประเมินว่าจะเป็นอันตรายต่อชีวิต ปชช. ให้ดำเนินการตัดกระแสไฟฟ้าทันที
.
รวมทั้งเครื่องวัดหน่วยไฟฟ้าที่ติดตั้งบนเสาไฟฟ้า ป้ายโฆษณาขนาดใหญ่ และต้นไม้ใหญ่ที่อยู่ใกล้เสาไฟฟ้า โดยเฉพาะในบริเวณที่มีน้ำท่วมขัง
.
ทั้งนี้ ปชช. ที่อยู่ในพื้นที่น้ำท่วม หากน้ำท่วมบ้านขอให้ "สับคัตเอาท์" เพื่อตัดกระแสไฟฟ้า ซึ่งสามารถแจ้งเจ้าหน้าที่การไฟฟ้าส่วนภูมิภาคหรือช่างไฟฟ้าที่มีความรู้ความเชี่ยวชาญด้านระบบไฟฟ้ามาดำเนินการปลดสวิตช์ นอกจากนี้ ไม่ควรเดินลุยน้ำเข้าใกล้แนวสายไฟและเสาไฟฟ้า
.
ปชช. ที่พบเห็นเหตุการณ์ไฟฟ้ารั่ว สามารถแจ้งเหตุและขอความช่วยเหลือได้ที่
• สายด่วนนิรภัย 1784
• การไฟฟ้าส่วนภูมิภาค สายด่วน 1129
• การไฟฟ้านครหลวง สายด่วน 1130
#ไทยคู่ฟ้า#ร่วมต้านโควิด19
-------------------
วันอังคารที่ 27 กันยายน 2565
มท.1 ชงมาตรการเร่งด่วนเข้า ครม. ลดค่า ft เดือน กันยายน เพื่อบรรเทาความเดือดร้อนของประชาชน
มท.1 ชงมาตรการเร่งด่วนเข้า ครม. ลดค่า ft เดือน กันยายน เพื่อบรรเทาความเดือดร้อนของประชาชน
วันนี้ (27 กันยายน 2565) เวลา 08.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า จากสถานการณ์ราคาพลังงานอันเนื่องมาจากปัญหาความขัดแย้งในภูมิภาคยุโรป ประกอบกับความต้องการใช้พลังงานของโลกที่คาดว่าจะเพิ่มขึ้นตามรอบฤดูกาล ทำให้คาดว่าราคาพลังงานของประเทศจะมีแนวโน้มปรับตัวเพิ่มขึ้น เพื่อบรรเทาผลกระทบในการลดภาระค่าครองชีพให้แก่ประชาชนผู้ใช้ไฟฟ้า กระทรวงมหาดไทยจึงได้เสนอมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์ราคาพลังงาน แก่ที่ประชุมคณะรัฐมนตรี (ครม.) โดยได้เสนอขอส่วนลดอัตราค่าไฟฟ้าผันแปร (ค่า ft) ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มีการใช้ไฟฟ้าไม่เกิน 300 หน่วยต่อเดือน ประจำเดือนพฤษภาคม ถึง เดือนสิงหาคม 2565 ไปแล้วนั้น
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า เพื่อเป็นการบรรเทาภาระค่าใช้จ่ายของประชาชนอย่างต่อเนื่อง กระทรวงมหาดไทย จึงเสนอขอความเห็นชอบให้การไฟฟ้านครหลวงและการไฟฟ้าส่วนภูมิภาค ใช้จ่ายในวงเงิน 2,231,102,000 บาท สำหรับค่าไฟเดือนกันยายน 2565 เพื่อให้ส่วนลดอัตราค่าไฟฟ้าให้แก่ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน โดยเป็นกรอบวงเงินของการไฟฟ้านครหลวง จำนวน 419,995,000 บาท และเป็นกรอบวงเงินของการไฟฟ้าส่วนภูมิภาค จำนวน 1,811,107,000 บาท
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวทิ้งท้ายว่า รัฐบาลโดยนายกรัฐมนตรีได้ให้แนวทางสำคัญในการทำงานเพื่อช่วยเหลือประชาชนที่ได้รับผลกระทบให้มากที่สุด ในรูปแบบ และวิธีการที่เหมาะสม จากงบประมาณที่มีจำกัด ซึ่งต้องการให้เกิดผลกระทบต่อประชาชนน้อยที่สุด รวมทั้งแบ่งเป็นมาตรการระยะสั้นช่วยเหลือทันที เพื่อบรรเทาความเดือดร้อน และมาตรการช่วยเหลือระยะยาว เพื่อให้การเติบโตอย่างยั่งยืน ซึ่งกระทรวงมหาดไทย ก็ได้สั่งการไปยังหน่วยงานที่เกี่ยวข้องในสังกัด ทั้งในส่วนกลาง และส่วนภูมิภาคร่วมพิจารณาแนวทางการแก้ไขปัญหา และดำเนินมาตรการต่าง ๆ อย่างต่อเนื่อง เพื่อบรรเทาความเดือดร้อนของประชาชนให้ครอบคลุมทุกมิติ
วันพุธที่ 7 กันยายน 2565
กบข. เตรียมเงิน 2.8 หมื่นล้านบาท จ่ายเงินคืนสมาชิกเกษียณปีนี้ พร้อมเสนอบริการออมต่อ ทางเลือกการลงทุนหลังเกษียณ
กบข. เตรียมเงินกว่า 2.8 หมื่นล้านบาท เพื่อจ่ายเงินคืนสมาชิก กบข. ที่เกษียณอายุราชการปีนี้ ภายใน 7 วันทำการ พร้อมเสนอทางเลือกการลงทุนหลังเกษียณ หากสมาชิกยังไม่มีแผนใช้เงิน สามารถเลือกใช้บริการออมต่อกับ กบข. ได้
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ได้เตรียมเงินสำหรับจ่ายคืนให้กับสมาชิกที่สิ้นสุดสมาชิกภาพและทำเรื่องขอรับเงินคืน จำนวน 28,600 ล้านบาท โดย ณ สิ้นปีงบประมาณ 2565 หรือในวันที่ 30 กันยายน 2565 มีสมาชิก กบข. ที่กำลังจะเกษียณอายุราชการ จำนวน 22,553 ราย โดย กบข. มั่นใจจะสามารถดำเนินการจ่ายเงินคืนสมาชิกภายใน 7 วันทำการ หลังจากที่ กบข. ได้รับเอกสารที่ครบถ้วนถูกต้อง และประกาศเกษียณอายุราชการมีผลบังคับใช้
ทั้งนี้ สมาชิกสามารถยื่นเรื่องขอรับเงินคืนล่วงหน้าได้ตั้งแต่วันนี้ ผ่าน 2 ช่องทาง คือ 1) แจ้งความประสงค์ทางระบบบำเหน็จบำนาญและสวัสดิการรักษาพยาบาล (Digital Pension) ของกรมบัญชีกลาง และ 2) แจ้งความประสงค์ผ่านหน่วยงานต้นสังกัด พร้อมกรอกแบบ กบข. รง 008/1/2555
ดร.ศรีกัญญา กล่าวเพิ่มเติมว่า กบข. มีบริการทางเลือกการลงทุนหลังเกษียณอายุราชการ กรณีที่สมาชิกยังไม่มีแผนใช้เงินก้อน และต้องการให้ กบข. ลงทุนสร้างผลตอบแทนให้อย่างต่อเนื่อง สามารถแจ้งความประสงค์เลือกใช้ “บริการออมต่อกับ กบข.” ได้ ซึ่ง กบข. มีทางเลือกออมต่อ 4 รูปแบบ คือ 1. ออมต่อทั้งจำนวน 2. ทยอยรับเงินเป็นงวด ๆ อาทิ รายเดือน รายสามเดือน รายหกเดือน หรือรายปี 3. ขอรับเงินบางส่วน ที่เหลือให้ กบข. บริหารต่อ และ 4. ขอรับเงินบางส่วน ที่เหลือทยอยรับเงินเป็นงวด ๆ โดยบริการออมต่อ กบข. ได้เปิดให้สมาชิกเลือกใช้บริการได้ตามความจำเป็นและรูปแบบที่เหมาะสมตามความต้องการของสมาชิก พร้อมทั้งสามารถแจ้งเปลี่ยนรูปแบบการออมต่อได้ปีละ 2 ครั้ง ผ่าน My GPF Application เมนู “ออมต่อ”
อย่างไรก็ตาม สมาชิกที่สิ้นสุดสมาชิกภาพเนื่องจากเกษียณอายุราชการ และมีเวลาราชการมากกว่า 10 ปีขึ้นไป จะมีสิทธิเลือกรับบำเหน็จบำนาญจากกรมบัญชีกลาง และได้รับเงินก้อนจาก กบข. ด้วย โดยกรณีที่สมาชิกเลือกรับบำนาญ จะได้รับเงิน กบข. ทั้งหมด ทั้งเงินสะสมของสมาชิก เงินออมเพิ่ม (ถ้ามี) เงินสมทบและเงินชดเชยจากรัฐ เงินประเดิม (ถ้ามี) รวมถึงเงินผลประโยชน์จากการที่ กบข. นำเงินไปลงทุนสร้างผลตอบแทนให้ หากสมาชิกเลือกรับบำเหน็จ จะได้รับเงิน กบข. ในส่วนของเงินสะสมของสมาชิก เงินออมเพิ่ม (ถ้ามี) เงินสมทบจากรัฐ และเงินผลประโยชน์
อนึ่ง สมาชิกสามารถตรวจสอบยอดเงินและติดตามสถานะการขอรับเงินคืนได้อย่างสะดวกรวดเร็วผ่านทาง My GPF Application เมนู “บัญชีของฉัน” และ เมนู “คุยกับบอท” พิมพ์คำว่า “ขอรับเงินคืน” จากนั้นเลือกเมนู “ติดตามสถานะขอรับเงินคืน” ซึ่งสมาชิกที่สิ้นสุดสมาชิกภาพด้วยเหตุสูงอายุ เกษียณ ทดแทน ทุพพลภาพ หรือเสียชีวิต จะได้รับสิทธิยกเว้นภาษีเงินได้บุคคลธรรมดาในส่วนของเงินที่ได้รับจาก กบข. ในปีภาษีนั้น ๆ สมาชิกสามารถสอบถามข้อมูลเพิ่มเติมได้ GPF Contact Center โทร. 1179 Facebook กบข. หรือ LINE กบข. พิมพ์ค้นหาไอดี @gpfcommunity
วันอังคารที่ 13 กันยายน 2565
ปลัดเกษตรฯ นำคณะผู้บริหารกระทรวงเกษตรฯ เปิดงานสัมมนา กรมการข้าว
ปลัดเกษตรฯ นำคณะผู้บริหารกระทรวงเกษตรฯ เปิดงานสัมมนา กรมการข้าว พร้อมบรรยายพิเศษ “การขับเคลื่อนภาคเกษตรอย่างยั่งยืนในยุค Next Normal” มุ่งยกระดับบุคลากร เน้นพัฒนากระบวนการผลิตเมล็ดพันธุ์ข้าว
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการสัมมนา“สรุปผลการดำเนินงานและแนวทางการพัฒนากระบวนการผลิตเมล็ดพันธุ์ข้าวคุณภาพดีทั้งระบบ” พร้อมบรรยายพิเศษในหัวข้อ “การขับเคลื่อนภาคเกษตรอย่างยั่งยืนในยุค Next Normal” และมอบทุนการศึกษาบุตรบุคลากรกรมการข้าวให้กับผู้อำนวยการสำนัก/กอง ที่มีบุตรของบุคลากรได้รับทุน ณ โรงแรมกระบี่รีสอร์ท อำเภอเมือง จังหวัดกระบี่ โดยมีคณะผู้บริหารกระทรวงเกษตรและสหกรณ์ นางสาวนนทิชา วรรณสว่าง นายกฤษ อุตตมะเวทิน รองอธิบดีกรมการข้าว และบุคลากรกรมการข้าวในส่วนกลางและส่วนภูมิภาค จำนวนทั้งสิ้น 300 คน เข้าร่วม ว่า การบรรยายพิเศษในวันนี้ มุ่งหวังในการสร้างความเข้าใจแนวทางการดำเนินงานและพัฒนาการทำงานไปในทิศทางเดียวกัน เพื่อให้การดำเนินงานเกิดการบูรณาการอย่างมีประสิทธิภาพ สำหรับกรมการข้าวมีความเชื่อมโยงของแผนนโยบายสำคัญกับภารกิจของกระทรวงเกษตรและสหกรณ์ มีหน้าที่ในการขับเคลื่อนนโยบายสู่การปฏิบัติ สร้างการขับเคลื่อนภาคการเกษตรโดยมุ่งเน้นเป้าหมายยุทธศาสตร์ชาติที่ต้องการให้ “ประเทศไทยเป็นหนึ่งในผู้เล่นสำคัญด้านการผลิตและการส่งออกในเวทีโลก” รวมทั้งเป้าหมายนโยบายและแผนพัฒนาเศรษฐกิจและสังคมแห่งชาติและแผนอื่นๆที่เกี่ยวข้องกับด้านการเกษตร โดยพิจารณาสถานการณ์และแนวโน้มที่เกี่ยวข้องในทุกระดับ ทั้งสถานการณ์โลกที่เกี่ยวข้องกับด้านการเกษตร โอกาสและภัยคุกคามของภาคเกษตรจากสถานการณ์การแพร่ระบาดของโควิด-19 ที่เร่งให้โลกเข้าสู่ยุค Next Normal อย่างรวดเร็ว โดยปี 2565 ถือเป็นช่วงเวลาที่มีความสำคัญในการปรับแนวทางการทำงาน การพัฒนากำลังคนภาคเกษตร พัฒนากระบวนการทำงาน ผลักดันวิจัยและนวัตกรรมเกษตร และยกระดับความร่วมมือเครือข่ายจากทุกภาคส่วน
“ประเทศไทยมีเกษตรกรผู้ปลูกข้าว ทั่วทั้งประเทศกว่า 4.49 ล้านครัวเรือน คิดเป็นเนื้อที่ปลูกกว่า 61 ล้านไร่ ซึ่งถือเป็นสินค้าเกษตรลำดับหนึ่งของประเทศ จึงจำเป็นที่กรมการข้าวซึ่งมีหน้าที่รับผิดชอบโดยตรง จะต้องเสริมสร้างศักยภาพบุลลากรให้ทันต่อการเปลี่ยนแปลงของโลก และพัฒนากระบวนการผลิตเมล็ดพันธุ์ข้าวคุณภาพดีทั้งระบบ เพื่อสร้างความเชื่อมั่นและตอบสนองเกษตรกรผู้ปลูกข้าว ต่อความต้องการเมล็ดพันธุ์ข้าวคุณภาพดีอย่างเพียงพอและทั่วถึง ทันต่อฤดูกาลเพาะปลูกได้อย่างยั่งยืน” ดร. ทองเปลว กล่าว
ทั้งนี้ กรมการข้าว มีภารกิจหน้าที่ที่เกี่ยวข้องกับเมล็ดพันธุ์ข้าว ได้แก่ การศึกษา วิจัย ทดลอง และพัฒนาพันธุ์ข้าว เทคโนโลยีการผลิต การอารักขา วิทยาการหลังการเก็บเกี่ยว การแปรรูป และมาตรฐานพันธุ์ข้าว อีกทั้งการดำเนินการเกี่ยวกับการอนุรักษ์พันธุกรรมและคุ้มครองพันธุ์ข้าว การดำเนินการเกี่ยวกับการตรวจสอบและรับรองมาตรฐานข้าว และการดำเนินการผลิตและส่งเสริมสนับสนุนเกี่ยวกับเมล็ดพันธุ์ข้าว ซึ่งครอบคลุมการส่งเสริมและสนับสนุนในด้านการผลิตเมล็ดพันธุ์ข้าวคุณภาพดี 4 ชั้นพันธุ์ ได้แก่ ชั้นพันธุ์คัด ชั้นพันธุ์หลัก ชั้นพันธุ์ขยาย และชั้นพันธุ์จำหน่าย
วันเสาร์ที่ 24 กันยายน 2565
สัญญาณเศรษฐกิจไทยดีขึ้น! หลังยอดรายได้เข้ารัฐ 11 เดือนแรก ปีงบ 65 สูงกว่า 2.26 ล้านล้านบาท
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า ในช่วง 11 เดือนแรกของปีงบ 65 (ต.ค. 64 - ส.ค. 65) รัฐบาลสามารถจัดเก็บรายได้ 2,256,250 ล้านบาท แบ่งเป็น
.
• กรมสรรพากร : จัดเก็บรายได้รวม 1,867,250 ล้านบาท สูงกว่าประมาณการร้อยละ 14.6 หรือ 238,187 ล้านบาท
• กรมสรรพสามิต : จัดเก็บรายได้อยู่ที่ 465,823 ล้านบาท ทั้งนี้ ผลการจัดเก็บรายได้ลดลงจากในช่วงเดียวกันของปีก่อน เนื่องจากได้ปรับลดอัตราภาษีสรรพสามิตสำหรับน้ำมันดีเซล เพื่อช่วยบรรเทาความเดือดร้อนของ ปชช. เป็นการชั่วคราว จากปัญหาราคาน้ำมันดิบในตลาดโลก
• กรมศุลกากร : จัดเก็บรายได้อยู่ที่ 100,894 ล้านบาท มากกว่าช่วงเดียวกันจากปีงบประมาณก่อน ซึ่งสูงกว่าประมาณการร้อยละ 9.5 หรือ 8,794 ล้านบาท
.
โดยผลการจัดเก็บรายได้ของรัฐบาลในช่วง 11 เดือนที่ผ่านมา แสดงถึงสัญญาณทางเศรษฐกิจที่ปรับตัวดีขึ้น โดยมีปัจจัยสำคัญ คือ นโยบายเปิดประเทศของรัฐบาล ที่ทำให้มีนักท่องเที่ยวต่างชาติเดินทางเข้ามาท่องเที่ยวในประเทศไทยเพิ่มขึ้น จนส่งผลดีต่อการจัดเก็บรายได้ของภาครัฐ
#ไทยคู่ฟ้า#ร่วมต้านโควิด19
-------------------
วันอาทิตย์ที่ 25 กันยายน 2565
โฆษกรัฐบาลเผย รัฐบาลยินดีที่จำนวนผู้ป่วยรายใหม่โรคฝีดาษวานรลดลง สะท้อนศักยภาพสาธารณสุขไทย พร้อมปรับมาตรการและแนวทางการควบคุมโรคให้สอดคล้องตามสถานการณ์
โฆษกรัฐบาลเผย รัฐบาลยินดีที่จำนวนผู้ป่วยรายใหม่โรคฝีดาษวานรลดลง สะท้อนศักยภาพสาธารณสุขไทย พร้อมปรับมาตรการและแนวทางการควบคุมโรคให้สอดคล้องตามสถานการณ์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลติดตามสถานการณ์การแพร่ระบาดของโรคฝีดาษวานร หรือฝีดาษลิง (Monkey pox) ซึ่งยินดีที่เป็นไปในทิศทางที่ดีขึ้น และสถานการณ์ผู้ป่วยรายใหม่ทั้งในประเทศและทั่วโลกมีแนวโน้มลดลงอย่างต่อเนื่อง โดยกรมควบคุมโรค กระทรวงสาธารณสุข ได้เสนอปรับศูนย์ปฏิบัติการฉุกเฉินด้านสาธารณสุข กรณีโรคฝีดาษวานร จากเดิมเฝ้าระวังในระดับกระทรวง ปรับลงเหลือเพียงระดับกรม
โฆษกประจำสำนักนายกรัฐมนตรีกล่าวว่า รัฐบาลให้ความสำคัญกับความมั่นคงทางด้านสาธารณสุขของพี่น้องชาวไทย โดยได้ติดตามการแพร่ระบาดของโรคต่าง ๆ อย่างใกล้ชิดมาโดยตลอด ซึ่งในกรณีของโรคโรคฝีดาษวานร กรมควบคุม กระทรวงสาธารณสุข ได้เริ่มตั้งศูนย์ปฏิบัติการฉุกเฉินด้านสาธารณสุข (Emergency Operations Center: EOC) เพื่อเฝ้าระวังในระดับกรม ตั้งแต่ช่วงปลายเดือนพฤษภาคม 2565 และเมื่อองค์การอนามัยโลกประกาศให้โรคฝีดาษวานรเป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern : PHEIC) รัฐบาลได้เตรียมแนวทาง และยกระดับศูนย์ EOC เป็นระดับกระทรวง ส่งผลให้การสั่งการเฝ้าระวังมีความครอบคลุมทั่วทั้งประเทศ
ทั้งนี้ จากการประเมินสถานการณ์อย่างต่อเนื่อง กรมควบคุม กระทรวงสาธารณสุข พบว่าการแพร่ระบาดของโรคฝีดาษวานรในช่วงแพร่ระบาดสูงสุดทั่วโลกอยู่ที่ประมาณ 1 พันรายต่อวัน แต่ขณะนี้เหลือเฉลี่ย 580 รายต่อวัน โดยประเทศไทยพบผู้ป่วยฝีดาษวานร รวม 8 ราย ในระยะเวลา 4 เดือน เฉลี่ยเดือนละ 2 ราย โดย 3 ใน 7 ราย มีประวัติแสดงอาการก่อนเดินทางกลับมาที่ประเทศไทย ซึ่งการติดต่อมีปัจจัยหลักมาจากการสัมผัสใกล้ชิดจากการมีเพศสัมพันธ์ และจากการติดตามผู้สัมผัสเสี่ยงสูง ไม่พบการแพร่เชื้อต่อแต่อย่างใด สะท้อนให้เห็นว่าโรคฝีดาษวานรไม่ได้ติดต่อกันได้ง่าย และผลการประชุมศูนย์ปฏิบัติการฉุกเฉินด้านสาธารณสุขเมื่อวันที่ 19 กันยายน 2565 จึงเสนอปรับลดระดับศูนย์ EOC โรคฝีดาษวานร จากระดับกระทรวงกลับมาเป็นระดับกรมตามเดิม
“รัฐบาลได้เฝ้าระวังและติดตามการแพร่ระบาดของโรคต่าง ๆ อย่างใกล้ชิดมาโดยตลอด ทั้งการแพร่ระบาดของโรคโควิด-19 และโรคฝีดาษวานร โดยรัฐบาลได้กำหนดแนวทางการทำงานตอบโต้ต่อสถานการณ์อย่างทันท่วงที พร้อมทั้งปรับมาตรการและแนวทางการควบคุมโรคให้สอดคล้องตามสถานการณ์ ทำให้แนวโน้มจำนวนผู้ป่วยของทั้งสองโรคลดจำนวนลงอย่างชัดเจน อย่างไรก็ตาม โรคฝีดาษวานรยังเป็นโรคติดต่อที่ต้องเฝ้าระวัง โดยหากพบผู้ป่วยต้องสงสัยจำเป็นต้องรายงานและมีการสอบสวนโรค จึงขอให้พี่น้องประชาชน โรงพยาบาลทั้งภาครัฐและภาคเอกชน ยังคงติดตามและรายงานผู้ป่วยฝีดาษวานรต่อไป” นายอนุชาฯ กล่าว
วันจันทร์ที่ 12 กันยายน 2565
สบพ. จัดโครงการสานฝันการบิน ครั้งที่ 14 “FLY with CATC สานฝันสู่โลกอนาคตที่ไร้ขีดจำกัด”
...
สถาบันการบินพลเรือน รัฐวิสาหกิจ สังกัดกระทรวงคมนาคม ร่วมกับ บริษัท ปตท. จำกัด (มหาชน) จัด “โครงการสานฝันการบิน ครั้งที่ 14” ในรูปแบบการเสวนา ในหัวข้อ “FLY with CATC สานฝันสู่โลกอนาคตที่ไร้ขีดจำกัด” ขึ้น เพื่อมอบโอกาสให้แก่เยาวชนตั้งแต่ระดับมัธยมศึกษาตอนต้นถึงตอนปลาย ระดับประกาศนียบัตรวิชาชีพ (ปวช.) ระดับประกาศนียบัตรวิชาชีพชั้นสูง (ปวส.) รวมถึงบุคคลทั่วไป ที่สนใจและมีความใฝ่ฝันทำงานด้านอุตสาหกรรมการบินทุกประเภท ตลอดจนแนะแนวอาชีพต่าง ๆ ในอุตสาหกรรมการบิน อย่างครบถ้วน ในวันเสาร์ ที่ 17 กันยายน 2565 ตั้งแต่เวลา 09.00น. เป็นต้นไป
ในโอกาสนี้ ขอเชิญชวนเยาวชน และผู้ที่สนใจเข้าร่วมรับฟังการเสวนาฯ ได้ ***ฟรี ไม่เสียค่าใช้จ่าย*** โดยลงทะเบียนผ่านทาง LINK : https://forms.gle/UZu1mj6yuC8CxbZR9 สำหรับผู้ที่ลงทะเบียน 150 คนแรกจะได้เข้าร่วมกิจกรรมแบบ Onsite ณ สถาบันการบินพลเรือน กรุงเทพฯ จะได้รับสิทธิประโยชน์การทดสอบภาษาอังกฤษฟรี อีกทั้งเยี่ยมชมห้องฝึกปฏิบัติการเรียนการสอนของจริง พร้อมร่วมเล่นเกมรับของที่ระลึกมากมายจากหน่วยงานด้านการบินต่างๆ ภายในงาน อีกด้วย ทั้งนี้ สามารถรับชมโครงการฯ ผ่านทางช่องทาง Online Live สด ผ่านทาง Fanpage : สถาบันการบินพลเรือน-Civil Aviation Training Center,Thailand หรือสอบถามเพิ่มเติมได้ที่ แผนกการตลาด สถาบันการบินพลเรือน โทร 0 2272 6108 Email : [emailprotected]